สวัสดีครับ ขออนุญาตสอบถาม ผมมีอาการปวดจ๊อยท์ขากรรไกรทั้งสองข้าง เฉพาะช่วงเวลาที่หัวใจเต้นเร็ว เช่นขณะออกกำลังกาย หรือขณะที่ตื่นเต้น (ยืนตรงเฉยๆ มืออยู่ข้างลำตัว แต่หากตื่นเต้น จนหัวใจเต็นเร็วขึ้น จะปวดตรงจ๊อยท์นี้) บางครั้งจะปวดร้าวมาถึงท้องแขนใกล้กับรักแร้ด้วยเมื่อหยุดออกกำลังกาย หรือหายตื่นเต้น อาการนี้จะหายไป เคยไปตรวจหัวใจแล้ว แจ้งว่า หัวใจ ลิ้นหัวใจ เส้นเลือดหัวใจเป็นปกติจนทุกวันนี้ ยังไม่หาย คุณพอจะแนะนำได้มั้ยครับ ว่าต้องตรวจอะไรเพิ่มเติมครับ
สวัสดีค่ะ บริเวณข้อตอของขากรรไกร จะมีอวัยวะต่างๆ ได้แก่ ผิวหนัง, กล้ามเนื้อ, ต่อมน้ำลาย, ต่อมน้ำเหลือง, กระดูก, เส้นเลือดบริเวณต้นคอ 2ข้าง จะสามารถคลำชีพจรจากการเต้นของหลอดเลือดแดงได้นะคะจากที่ สอบถาม อาจเป็นอาการเต้นของชีพจรบริเวณนั้นที่เต้นแรงขึ้นช่วงที่มีการออกกำลังกายได้นะคะ ซึ่งหากชีพจรเต้นแรงมาก อาจทำให้คนไข้มีความรู้สึกตุ๊บๆบริเวณนี้ได้ แต่ไม่ควรมีอาการเจ็บค่ะดังนั้นจากที่ เล่ามา ยังไม่สามารถสรุปสาเหตุที่ชัดเจนได้นะคะหากต้องการตรวจเพิ่มเติม อาจไปพบแพทย์แผนกหูคอจมูกเพื่อตรวจดูอาการอีกทีนะคะ